CELEX: 32021R2015
Language: hu
Date: 2021-11-18 00:00:00
Title: A Tanács (EU) 2021/2015 végrehajtási rendelete (2021. november 18.) a jemeni helyzetre tekintettel hozott korlátozó intézkedésekről szóló 1352/2014/EU rendelet végrehajtásáról

2021.11.18.   
               
               
                  HU
               
               
                  Az Európai Unió Hivatalos Lapja
               
               
                  LI 410/1
               
            
         A TANÁCS (EU) 2021/2015 VÉGREHAJTÁSI RENDELETE
         (2021. november 18.)
         a jemeni helyzetre tekintettel hozott korlátozó intézkedésekről szóló 1352/2014/EU rendelet végrehajtásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a jemeni helyzetre tekintettel hozott korlátozó intézkedésekről szóló, 2014. december 18-i 1352/2014/EU tanácsi rendeletre (1) és különösen annak 15. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2014. december 18-án elfogadta az 1352/2014/EU rendeletet.
                  
               
                     (2)
                  
                  
                     Az Egyesült Nemzetek Biztonsági Tanácsának az ENSZ Biztonsági Tanácsa 2140 (2014) sz. határozata alapján létrehozott bizottsága 2021. november 9-én három személyt felvett a korlátozó intézkedések hatálya alá tartozó személyek és szervezetek jegyzékébe.
                  
               
                     (3)
                  
                  
                     Az 1352/2014/EU rendelet I. mellékletét ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Az 1352/2014/EU rendelet I. melléklete az e rendelet mellékletében foglaltak szerint módosul.
         
         
            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. november 18-án.
            
               
                  a Tanács részéről
               
               
                  az elnök
               
               Z. ČERNAČ
            
         
         
            (1)  HL L 365., 2014.12.19., 60. o.
         
      
      
         
            MELLÉKLET
            Az 1352/2014/EU rendelet I. mellékletében foglalt jegyzék (a 2. cikkben említett személyek, szervezetek és szervek jegyzéke) a következő bejegyzésekkel egészül ki:
            
               
                  „7.   Saleh Mesfer Saleh Al Shaer (más néven: a) Saleh Mosfer Saleh al Shaer; b) Saleh Musfer Saleh al Shaer; c)Saleh Mesfer al Shaer; d) Saleh al Shae; e) Saleh al Sha’ir; f) Abu Yasser).
                  Eredeti írásmód: الشاعر صالح مسفر صالح
                  
                     Tisztsége: vezérőrnagy, a húszik ellenfelei tulajdonában lévő ingatlanok és pénzeszközök „igazságügyi letétkezelője”. Cím: Yemen. Születési hely: Al Safrah, Sa’dah Governorate, Yemen. Állampolgárság: jemeni. Útlevélszám: a) jemeni szám: 05274639, kiállítás dátuma: 2013.10.7. (lejárat dátuma: 2019.10.7.); b) jemeni szám: 00481779 kiállítás dátuma: 2000.12.9. (lejárat dátuma: 2006.12.9.) Nemzeti személyazonosító szám: a) jemeni 1388114; b) jemeni 10010057512. Egyéb adatok: Húszi „logisztikai védelmi miniszterhelyettesként” hozzásegítette a húszikat csempészett fegyverek megszerzéséhez. „Igazságügyi letétkezelőként” közvetlenül részt vesz a húszik által letartóztatott vagy Jemenből menekülésre kényszerített magánszemélyek tulajdonát képező vagyontárgyak és jogalanyok széles körben elterjedt, jogellenes eltulajdonításában. Személyleírása: szemszín: barna; hajszín: ősz; bőrszín: közepes; testalkat: vékony; magasság (láb/hüvelyk): nem ismert; súly (font): nem ismert; Klán: a Hasid törzsi szövetség tagja. Az INTERPOL–ENSZ BT szankciós adatlapokat tartalmazó oldalán megjelenítendő fénykép: Az INTERPOL–ENSZ Biztonsági Tanács szankciós adatlap linkje: https://www.interpol.int/en/How-we-work/Notices/View-UN-Notices-Individuals. Az ENSZ általi jegyzékbe vétel dátuma:2021.11.9.
                  
                     A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
                  
                  A Biztonsági Tanácsnak a 2140. sz. határozat alapján létrehozott bizottsága – iránymutatásai 5. szakaszának g) pontjával összhangban – elérhetővé tesz egy szöveges összefoglalást azon egyének, csoportok, vállalkozások és szervezetek jegyzékbe vételének indokolásáról, akiket, illetve amelyeket felvett a szankciós jegyzékébe.
                  
                     Az a dátum, amelyen a szöveges összefoglalás felkerült a bizottság honlapjára:2021. november 9.
                  Saleh Mesfer Saleh Al Shaer jegyzékbe vételére 2021. november 9-én, a 2140 (2014) sz. határozat 11. és 15. pontja, valamint a 2216 (2015) sz. határozat 14. pontja alapján került sor, miáltal teljesülnek a 2140 (2014) sz. határozat 17. pontjában és 18. pontjának c) alpontjában foglalt jegyzékbevételi kritériumok.
                  Saleh Mesfer Saleh Al Shaer olyan tevékenységekben vesz részt, amelyek fenyegetést jelentenek a békére, a biztonságra és a stabilitásra Jemenben, továbbá támogatást nyújt ilyen tevékenységekhez. Ebbe beletartozik olyan cselekmények irányítása is, amelyek sértik Jemenben az alkalmazandó nemzetközi humanitárius jogot.
                  
                     További információk:
                  
                  Az ENSZ szakértői csoportjának 2019. augusztus 28-i beadványára hivatkozva elmondható, hogy Saleh Mesfer Saleh Al Shaer részt vesz olyan tevékenységekben, amelyek fenyegetést jelentenek a békére, a biztonságra és a stabilitásra Jemenben, és ezzel eleget tesz a 2140 (2014) sz. határozat 17. pontjában foglalt jegyzékbevételi kritériumoknak. A húszik „logisztikai védelmi miniszterhelyetteseként” Saleh Mesfer Saleh Al Shaer hozzásegítette a húszikat csempészett fegyverek megszerzéséhez. Jegyzékbevétele ahhoz is kapcsolódik, hogy „igazságügyi letétkezelőként”, a nemzetközi humanitárius jogot megsértve, 2018 elejétől kezdve közvetlenül részt vesz a húszik által letartóztatott vagy Jemenből menekülésre kényszerített magánszemélyek tulajdonát képező vagyontárgyak és jogalanyok széles körben elterjedt jogellenes eltulajdonításában. Saleh Mesfer Saleh Al Shaer felhasználta hatalmát, a családtagjaiból álló szanaai székhelyű hálózatot, egy különleges büntetőbíróságot, a nemzetbiztonsági irodát, a központi bankot, a jemeni kereskedelmi és ipari minisztérium cégnyilvántartási szolgáltatásait, valamint néhány magánbankot arra, hogy önkényesen, megfelelő bírósági eljárás vagy jogorvoslati lehetőség nélkül megfosszon kiválasztott magánszemélyeket és szervezeteket vagyonuktól.
               
               
                  8.   Muhammad Abd Al-Karim Al-Ghamari (más néven: a) Mohammad Al-Ghamari).
                  Eredeti írásmód: الغماري محمد عبدالكریم
                  Tisztsége: vezérőrnagy, húszi vezérkari főnök. Cím: Yemen. Születési idő: a) 1979; b) 1984. Születési hely: Izla Dhaen, Wahha District, Hajjar Governorate, Yemen. Állampolgárság: jemeni. Egyéb adatok: Húszi katonai vezérkari főnökként vezető szerepet játszik azon húszi katonai tevékenységek irányításában, amelyek közvetlenül fenyegetik Jemenben – többek között Maribban – a békét, a biztonságot és a stabilitást, továbbá vezető szerepet játszik a Szaúd-Arábia elleni, határon átnyúló támadások lebonyolításában. Az INTERPOL–ENSZ Biztonsági Tanács szankciós adatlapokat tartalmazó oldalán megjelenítendő fénykép: Az INTERPOL–ENSZ Biztonsági Tanács szankciós adatlap linkje: https://www.interpol.int/en/How-we-work/Notices/View-UN-Notices-Individuals. Az ENSZ általi jegyzékbe vétel dátuma:2021.11.9.
                  
                     A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
                  
                  A Biztonsági Tanácsnak a 2140. sz. határozat alapján létrehozott bizottsága – iránymutatásai 5. szakaszának g) pontjával összhangban – elérhetővé tesz egy szöveges összefoglalást azon egyének, csoportok, vállalkozások és szervezetek jegyzékbe vételének indokolásáról, akiket, illetve amelyeket felvett a szankciós jegyzékébe.
                  
                     Az a dátum, amelyen a szöveges összefoglalás felkerült a bizottság honlapjára:2021. november 9.
                  Muhammad Abd Al-Karim Al-Ghamari jegyzékbe vételére 2021. november 9-én, a 2140 (2014) sz. határozat 11. és 15. pontja, valamint a 2216 (2015) sz. határozat 14. pontja alapján került sor, miáltal teljesülnek a 2140 (2014) sz. határozat 17. pontjában és 18. pontjának c) alpontjában foglalt jegyzékbevételi kritériumok.
                  Muhammad Abd Al-Karim Al-Ghamari olyan tevékenységekben vesz részt, amelyek fenyegetést jelentenek a békére, a biztonságra és a stabilitásra Jemenben, továbbá támogatást nyújt ilyen tevékenységekhez.
                  
                     További információk:
                  
                  Muhammad Abd Al-Karim Al-Ghamari jegyzékbe vételére olyan húszi katonai műveletekben való részvételért és az ezekben játszott vezető szerepért került sor, amelyek fenyegetést jelentenek a békére, a biztonságra és a stabilitásra Jemenben, miáltal teljesülnek a 2140 (2014) sz. határozat 17. pontjában foglalt jegyzékbevételi kritériumok. Húszi katonai vezérkari főnökként Al-Ghamari játssza a vezető szerepet azon húszi katonai tevékenységek irányításában, amelyek közvetlenül fenyegetik Jemenben a békét, a biztonságot és a stabilitást, továbbá a Szaúd-Arábia elleni, határon átnyúló támadások lebonyolításában. A közelmúltban elvállalta a Marib kormányzóságban található, a jemeni kormány fennhatósága alá tartozó terület elleni nagyszabású húszi offenzíva vezetését. A maribi offenzíva súlyosbítja a humanitárius válságot Jemenben, mivel közel egymillió kiszolgáltatott helyzetben lévő belső menekültet tesz ki az újabb kényszerű lakóhelyelhagyás kockázatának, civilek halálát okozza és a konfliktus szélesebb körű eszkalálódásához vezet.
                  
                              —
                           
                           
                              Portréja az Al Estiklal híroldalon: „Muhammad Al-Ghamari; The Houthi Leader Who Conveyed The Iranian ‘Revolutionary Guards’ Experience To Yemen” (Muhammad Al-Ghamari: a húszi vezető, aki elhozta Jemenbe az Iráni Forradalmi Gárda tapasztalatait) (https://www.alestiklal.net/en/view/8824/muhammad-al-ghamari-the-houthi-leader-who-conveyed-the-iranian-revolutionary-guards-experience-to-yemen) [legutóbbi hozzáférés: 2021. október 19.]
                              
                           
                        
                              —
                           
                           
                              Al Mashhad al-Yemeni (arab nyelven) – “Insurgency Leader Al-Huthi Appoints Prominent Commander To Lead Fighting in Al Hudaydah” (Al-Huthi, a felkelés vezetője prominens parancsnokot nevezett ki a harcok élére El-Hudajdában) (https://www.almashhad-alyemeni.com/print~136875) [legutóbbi hozzáférés: 2021. október 19.]
                              
                           
                        
                              —
                           
                           
                              Al Mashhad al-Yemeni (arab nyelven) – Arab nyelvű beszámoló Al-Ghamari főparancsnoki kinevezéséről Maribban (https://www.almashhad-alyemeni.com/195498) [legutóbbi hozzáférés: 2021. október 19.]
                              
                           
                        
                              —
                           
                           
                              Al Manar TV – “Yemeni Chief of Staff: Ready for Long-Term War with Saudi-led Coalition States” (Jemeni vezérkari főnök: készen állunk a hosszú háborúra a szaúdi vezetésű koalíciós államok ellen) (http://english.manartv.com.lb/842052) [legutóbbi hozzáférés: 2021. október 19.]
                              
                           
                        
                              —
                           
                           
                              Al Marjie (arab nyelven) – Al-Ghamari portréja (https://www.almarjie-paris.com/1479) [legutóbbi hozzáférés: 2021. október 19.]
                              
                           
                        
                              —
                           
                           
                              Al Jazeera – “Houthis say they attacked Aramco, Patriot targets in Saudi Arabia” (A húszik azt állítják, hogy megtámadták a szaúdi Aramco cég létesítményét és a Patriot rendszert) (https://www.aljazeera.com/news/2021/4/15/yemens-houthis-say-attacked-aramco-patriot-targets-in-jazan) [legutóbbi hozzáférés: 2021. október 19.]
                              
                           
                        
                              —
                           
                           
                              Human Rights Watch – “Houthi Landmines Kill Civilians, Block Aid” (A húszi gyalogsági aknák civil életeket követelnek és elzárják a segélyek útját) (https://www.hrw.org/news/2019/04/22/yemen-houthi-landmines-kill-civilians-block-aid) [legutóbbi hozzáférés: 2021. október 19.]
                              
                           
                        
                              —
                           
                           
                              The Missile War in Yemen: Report by Center for International and Strategic Studies (A jemeni rakétaháború: a Center for International and Strategic Studies jelentése) (https://www.csis.org/analysis/missile-war-yemen-1) [legutóbbi hozzáférés: 2021. október 19.]
                              
                           
                        
                              —
                           
                           
                              Mines And IEDs Employed By Houthi Forces On Yemen’s West Coast: Report by Conflict Armament Research (A húszi erők által Jemen nyugati partján használt aknák és rögtönzött robbanószerkezek: a Conflict Armament Research jelentése) (https://www.conflictarm.com/dispatches/mines-and-ieds-employed-by-houthi-forces-on-yemens-west-coast/) [legutóbbi hozzáférés: 2021. október 19.]
                              
                           
                        
               
                  9.   Yusuf Al-Madani
                  Eredeti írásmód: یوسف المداني
                  
                     Rendfokozat: vezérőrnagy. Tisztsége: A húszik ötödik katonai körzetének parancsnoka. Cím: Yemen. Születési idő: 1977. Születési hely: Muhatta Directorate, Hajjah Province, Yemen. Állampolgárság: jemeni. Egyéb adatok: A húszi erők prominens vezetőjeként és a jemeni El-Hudajda, Haddzsa, El-Mahvít és Rajma kormányzóságok erőinek parancsnokaként veszélyezteti a békét, a biztonságot és a stabilitást Jemenben. 2021-ben kirendelték a Maribot célzó offenzívához. Az INTERPOL–ENSZ Biztonsági Tanács szankciós adatlapokat tartalmazó oldalán megjelenítendő fénykép: Az INTERPOL–ENSZ Biztonsági Tanács szankciós adatlap linkje: https://www.interpol.int/en/How-we-work/Notices/View-UN-Notices-Individuals. Az ENSZ általi jegyzékbe vétel dátuma:2021.11.9.
                  
                     A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
                  
                  A Biztonsági Tanácsnak a 2140. sz. határozat alapján létrehozott bizottsága – iránymutatásai 5. szakaszának g) pontjával összhangban – elérhetővé tesz egy szöveges összefoglalást azon egyének, csoportok, vállalkozások és szervezetek jegyzékbe vételének indokolásáról, akiket, illetve amelyeket felvett a szankciós jegyzékébe.
                  
                     Az a dátum, amelyen a szöveges összefoglalás felkerült a bizottság honlapjára:2021. november 9.
                  Yusuf Al-Madani jegyzékbe vételére 2021. november 9-én, a 2140 (2014) sz. határozat 11. és 15. pontja, valamint a 2216 (2015) sz. határozat 14. pontja alapján került sor, miáltal teljesülnek a 2140 (2014) sz. határozat 17. pontjában és 18. pontjának c) alpontjában foglalt jegyzékbevételi kritériumok.
                  Yusuf Al-Madani olyan tevékenységekben vesz részt, amelyek fenyegetést jelentenek a békére, a biztonságra és a stabilitásra Jemenben, továbbá támogatást nyújt ilyen tevékenységekhez.
                  
                     További információk:
                  
                  Yusuf Al-Madani jegyzékbe vételére olyan húszi katonai műveletekben való részvételért és az ezekben játszott vezető szerepért került sor, amelyek fenyegetést jelentenek a békére, a biztonságra és a stabilitásra Jemenben, miáltal teljesülnek a 2140 (2014) sz. határozat 17. pontjában foglalt jegyzékbevételi kritériumok. Yusuf Al-Madani a húszi erők prominens vezetője és a jemeni El-Hudajda, Haddzsa, El-Mahvít és Rajma kormányzóságok erőinek parancsnoka. 2021-ben kirendelték a Maribot célzó offenzívához. A húszik általi folyamatos újrapozícionálás és az el-hudajdai megállapodásban foglalt tűzszüneti rendelkezések megsértésének egyéb esetei destabilizálták a várost, amely kritikus összeköttetésként szolgál a humanitárius segélyek és az alapvető kereskedelmi áruk számára. Emellett rendszeresek az arról szóló beszámolók is, hogy a húszi támadások civileket és polgári infrastruktúrákat is érintenek el-Hudajdában és környékén, tovább súlyosbítva azon jemeniek helyzetét, akik a legnagyobb humanitárius szükségletekkel szembesülnek az országban.
                  
                              —
                           
                           
                              Al Masda (arab nyelven) – “Houthis Appoint Acting Defense, Interior Ministers, Members of Supreme Security Committee” (A húszik kinevezték a megbízott védelmi és belügyminisztert, valamint a legfelsőbb biztonsági bizottság tagjait) (https://almasdaronline.com/article/67627) [legutóbbi hozzáférés: 2021. október 19.]
                              
                           
                        
                              —
                           
                           
                              Saba (arab nyelven) Report Says Head of Al-Huthi Supreme Political Council Visits Navy Missiles Exhibition (Beszámolók szerint a húszik legfelsőbb politikai tanácsának feje a haditengerészeti rakéták kiállításán járt) (https://www.saba.ye/ar/news478675.htm) [legutóbbi hozzáférés: 2021. október 19.]
                              
                           
                        
                              —
                           
                           
                              Aden Al Hadath (arab nyelven) -'Dissident Figure' Says 'Abd-al-Malik Al-Huthi Has Leukemia, Identifies 'Likely Successor' (Egy „disszidens” szerint Abd-al-Malik Al-Huthi leukémiában szenved és megnevezte „valószínű utódját”) (https://aden-alhadath.info/news/35501) [legutóbbi hozzáférés: 2021. október 19.]
                              
                           
                        
                              —
                           
                           
                              Mohammad Ali al-Houthi Twitter-fiókja, 2018. február 2.: Al Huthi közös képet posztolt Yusuf Al-Madanival. A Twitteren közzétett szöveg nagyjából azt jelenti: „tegnap Abu Husseinnel, az élő mártírral” (Abu Hussein Yusuf Al-Madani beceneve).
                           
                        
                              —
                           
                           
                              Al Jazeera – „Recordings: Houthi leaders planned general’s killing” (Felvételek szerint húszi vezetők rendelték el a tábornok meggyilkolását) (https://www.aljazeera.com/news/2016/6/29/recordings-houthi-leaders-planned-generals-killing) [legutóbbi hozzáférés: 2021. október 19.]”